CELEX: 32004D0675
Language: sk
Date: 2004-09-29 00:00:00
Title: 2004/675/ES: Rozhodnutie Komisie z 29. septembra 2004 o ustanovení logistickej podpory pre systém TRACES (oznámené pod číslom K(2004) 3584)

6.10.2004   
            
            
               SK
            
            
               Úradný vestník Európskej únie
            
            
               L 309/26
            
         ROZHODNUTIE KOMISIE
   z 29. septembra 2004
   o ustanovení logistickej podpory pre systém TRACES
   (oznámené pod číslom K(2004) 3584)
   (2004/675/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady 90/424/EHS z 26. júna 1990 ustanovujúce výdavky vo veterinárnej oblasti (1), najmä na jeho článok 37 a 37 b,
   so zreteľom na smernicu Rady 90/425/EHS z 26. júna 1990 o veterinárnych a zootechnických kontrolách v obchode s niektorými živými zvieratami a produktmi v rámci Spoločenstva, s cieľom doplniť vnútorný trh (2), a najmä na jej článok 20 ods.3,
   so zreteľom na nariadenie Rady 92/438/EHS z 13. júla 1992 o počítačovej automatizácii veterinárnych konaní pri dovoze (projekt SHIFT), ktorým sa menia a dopĺňajú smernice 90/675/EHS, 91/496/EHS, 91/628/EHS a rozhodnutie 90/424/EHS, a ktorým sa ruší rozhodnutie 88/192/EHS (3), a najmä jeho článok 12,
   keďže:
   
               (1)
            
            
               Uznesenie Európskeho parlamentu A5-0396/2000 o zvláštnej správe Dvora audítorov č. 1/2000 (4) o klasickom more prasiat v bode 23 vyžaduje, aby „správa a vypracovanie systému riadenia pohybu zvierat (ANIMO) boli úplne pod kontrolou Komisie“.
            
         
               (2)
            
            
               Rozhodnutie Komisie 2004/292/ES z 30. marca 2004 ustanovujúce zavedenie systému TRACES, ktorým sa mení a dopĺňa rozhodnutie 92/486/EHS (5), ukladá všetkým členským štátom, aby sa k tomuto systému pripojili do 31. decembra 2004.
            
         
               (3)
            
            
               Jedenásť členských štátov je k systému TRACES pripojených od 1. apríla 2004 alebo 1. mája 2004 a na jeho činnosť je nevyhnutná logistická podpora. Po pripojení všetkých členských štátov a používateľov mimo inštitúcií sa potreba tejto technickej pomoci ešte zvýši.
            
         
               (4)
            
            
               Táto podpora by mala byť zriadená najskôr na úvodné 15-mesačné skúšobné obdobie, po jeho skončení by mala byť vyhodnotená a prispôsobená podľa potreby.
            
         
               (5)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat.
            
         PRIJALA TOTO ROZHODNUTIE:
   Článok 1
   V rámci integrovaného počítačového veterinárneho systému „TRACES“ ustanoveného rozhodnutím 2003/24/ES zriaďuje Komisia na úvodné 15-mesačné obdobie logistickú podporu určenú na pomoc používateľom systému.
   Článok 2
   Na zriadenie logistickej podpory uvedenej v článku 1 bude mať Komisia k dispozícii rozpočet 300 000 EUR.
   Článok 3
   Toto rozhodnutie je adresované členským štátom.
   
      V Bruseli 29. septembra 2004
      
         
            Za Komisiu
         
         David BYRNE
         
            člen Komisie
         
      
   
   
      (1)  Ú. v. ES L 224, 18.8.1990, s. 19. Rozhodnutie naposledy zmenené a doplnené smernicou Európskeho parlamentu a Rady 2003/99/ES (Ú. v. EÚ L 325, 12.12.2003, s. 31).
   
      (2)  Ú. v. ES L 224, 18.8.1990, s. 29. Smernica naposledy zmenená a doplnená smernicou Európskeho parlamentu a Rady 2002/33/ES (Ú. v. ES L 315, 19.11.2002, s. 14).
   
      (3)  Ú. v. ES L 243, 25.8.1992, s. 27. Rozhodnutie naposledy zmenené a doplnené nariadením (ES) č. 806/2003 (Ú. v. EÚ L 122, 16.5.2003, s. 1).
   
      (4)  Ú. v. ES C 85, 23.3.2000, s. 1.
   
      (5)  Ú. v. EÚ L 94, 31.3.2004, s. 63.